सुपरहीट होने के ख़तरों से बचना (और सुझाव) पानी को सुरक्षित ढंग से उबालना
अगर ऊपर वाले सेक्शन में दिये सुझाव को पढ़ने के बाद, आप पानी उबालते समय होने वाली सुपरहीटिंग दुर्घटना को ले कर चिंतित हो गए हैं, तब चिंता मत करिए; क्योंकि अपने आप को सुरक्षित रखने के लिए आप और भी कुछ कर सकते हैं। जैसे कि, सबसे बड़ी चीज़ जो आप पानी के सुपरहीट होने के जोखिम से बचने के लिए कर सकते हैं, वो है कि पानी को बहुत देर तक गरम मत करिए। अगर आपका पानी बॉइलिंग पॉइंट से आगे गरम नहीं हुआ है, तब वह सुपरहीट नहीं हो सकता। आप अपने पानी को अधिकतम कितने समय के लिए गरम कर सकते हैं, यह इस बात पर निर्भर करता है कि आपके माइक्रोवेव की स्ट्रेंथ (strength) कितनी है। सुरक्षित रहने के लिए, पहले आप अपने गरम करने के काम को एक मिनट के सेगमेंट में सीमित करने का प्रयास करिए। इस पहले प्रयास में पानी कितना गरम होता है, इसके आधार पर आप अपने अगले समय को एडजस्ट (adjust) कर सकते हैं। उसी कारण से जिससे पानी में कोई नॉन-मेटलिक चीज़ डाली जाती है या खरोंच वाले कंटेनर का इस्तेमाल करने की सलाह दी जाती है, बिलकुल चिकने कंटेनर को इस्तेमाल करने का विचार अच्छा नहीं है। इसके उदाहरण हैं नए, चिकने काँच और सिरेमिक के बाउल, हालांकि कुछ दूसरे मैटीरियल भी इतने चिकने हो सकते हैं कि उनसे समस्या उत्पन्न हो सकती है। इसकी जगह कोई पुराना, बहुत बार इस्तेमाल किए हुआ कंटेनर इस्तेमाल करिए या कोई ऐसा बर्तन जिसके तले में खरोंचें पड़ी हों-जिनसे बुलबुले बनने के लिए न्यूक्लिएशन साइट्स बन जाएंगी। ऐसा लग सकता है कि इसको कहने की तो ज़रूरत ही नहीं है, मगर यह बात महत्वपूर्ण है अगर आपको लगता हो कि सुपरहीट होने का थोड़ा सा भी जोखिम है, तब अपना चेहरा पानी के पास मत ले जाइएगा। सुपरहीट हुये पानी के कारण अधिकांश दुर्घटनाएँ तभी होती हैं जब लोग पानी को माइक्रोवेव से निकाल लेते हैं और कंटेनर में झांक कर देखते हैं और; इस समय सुपरहीट हुये पानी के उछल कर बाहर निकलने से चेहरा गंभीर रूप से जल सकता है और सबसे बुरा यह भी हो सकता है कि आँखों को परमानेंट (permanent) नुकसान हो जाए। माइक्रोवेव में पानी उबालना बहुत ही आसान है। शुरू करने के लिए, ऊपर दिये गई सूची के अनुसार माइक्रोवेव के लिए सुरक्षित कंटेनर में पानी लीजिये। यह सुनिश्चित करिएगा कि कंटेनर को सील करके बंद न किया गया हो। गरम भाप के बनने से हानिकारक विस्फोट हो सकता है। इसके बाद पानी में कोई ऐसा ऑब्जेक्ट, जो धातु से न बना हो, जैसे कि लकड़ी का चम्मच, चौपस्टिक, या पॉपसिकल स्टिक डालिए। इससे पानी के बुलबुले बनने के लिए किसी चीज़ को उपलब्ध करा देने से, उस खतरनाक समस्या का समाधान हो जाएगा जिसे "सुपर-हीटिंग" कहते हैं।  सुपर-हीटिंग तब होती है जब माइक्रोवेव में पानी अपने बॉइलिंग पॉइंट (boiling point) से अधिक गरम हो जाता है और उसमें बुलबुले नहीं बन पाते हैं क्योंकि उसमें कोई न्यूक्लिएशन साइट्स (nucleation sites) (अर्थात ऐसे खुरदुरे स्पॉट जहां बुलबुले बन सकते हों) नहीं होती हैं। जैसे ही पानी को हिलाया जाता है, या किसी न्यूक्लिएशन साइट को बनाया जाता है, बिल्ट-अप (built-up) सुपर-हीटेड पानी बहुत ही तेज़ी से भाप बना देता है, जिससे उबलते हुये पानी का छोटा सा विस्फोट होता है।  अगर आपके पास पानी में डालने के लिए कोई भी नॉन-मेटलिक (non-metallic) ऑब्जेक्ट न हो, तब ऐसे कंटेनर का इस्तेमाल करिए जिसमें खरोंच हो या जिसकी अंदरूनी सतह थोड़ी सी चिप (chip) की हुई हो। यह एक ऐसी न्यूक्लिएशन साइट की तरह काम करेगी, जिसमें पानी के बुलबुले बन सकेंगे।
पानी को बहुत लंबे समय के लिए गरम मत करिए: बहुत चिकने कंटेनर्स के इस्तेमाल से बचिए: जब तक आपको यकीन न हो जाये कि वह सुरक्षित है, अपना चेहरा कंटेनर से दूर ही रखिए: माइक्रोवेव के लिए सुरक्षित कप या बाउल में पानी डालिए: एक साफ़, माइक्रोवेव के लिए सुरक्षित ऑब्जेक्ट को पानी में डालिए:
https://www.wikihow.com/Boil-Water-in-the-Microwave https://www.wikihow.com/Boil-Water-in-the-Microwave
Avoiding Superheating Hazards (More Tips) Boiling Water Safely